

# กระบวนการสนับสนุนนักศึกษาหลังจากการผิดสัญญาของผู้ให้การศึกษา

ผู้ให้การศึกษาหรือการฝึกอบรมของท่าน:

* ปิด ไม่เปิดสอนหลักสูตรที่ท่านสมัครเรียนไว้ หรือหยุดหลักสูตรของท่านหลังจากเปิดสอนไปบ้างแล้ว และ
* ผู้ให้การศึกษาไม่สามารถคืนเงินค่าเล่าเรียนของท่าน ไม่คืนเงินค่าเล่าเรียนของท่านอย่างจริงจัง หรือไม่จัดการให้ท่านไปเรียนหลักสูตรของท่านให้จบที่อื่นได้

TPS เรียกสิ่งนี้ว่า **‘การผิดสัญญาของ**ผู้ให้**การศึกษา’** (provider default)



**TPS** จะติดต่อท่านตามรายละเอียดที่ท่านได้ให้ไว้กับผู้ให้การศึกษาของท่าน



**TPS** เชิญท่านเข้ารับฟังข้อมูล เพื่อให้คำแนะนำว่าจะต้องทำอะไรต่อไป และแสดงวิธีใช้ระบบการจัดการกรณีทางออนไลน์ของ TPS ให้ท่านชม

**TPS** ส่งอีเมลให้ท่านเข้าสู่ระบบและ**ท่าน**สามารถเข้าถึงระบบ TPS ออนไลน์ได้ผ่านทาง [www.tps.gov.au](http://www.tps.gov.au)

**ท่าน**เข้าสู่ระบบTPS ออนไลน์

ในTPS ออนไลน์ **ท่าน**จะต้องเปลี่ยนรหัสผ่านของท่าน กล่าว่าผู้ให้การศึกษาของท่านปฏิบัติตามพันธะที่มีต่อท่านหรือไม่ อัพโหลดบัตรประจำตัวที่มีภาพถ่าย (หนังสือเดินทางหรือใบขับขี่) และให้รายละเอียด สำหรับการติดต่อที่เป็นปัจจุบันของท่าน



**TPS** อาจช่วยท่านหาทางเลือกที่เหมาะสมสำหรับการเริ่มต้น/ศึกษาและการฝึกอบรมต่อไปกับผู้ให้การ ศึกษาของออสเตรเลียแห่งอื่นได้

หากไม่สามารถหาสถาบันการศึกษาอื่นที่เหมาะสมได้ หรือระยะการโอนหลักสูตรได้สิ้นสุดลง **TPS** จะประเมินการขอคืนค่าธรรมเนียมที่ท่านได้จ่ายไปแล้วแต่ผู้ให้การศึกษาของท่านยังไม่ได้นำมาใช้ใน การส่งมอบการศึกษาและการฝึกอบรมของท่าน

TPS เรียกว่าสิ่งนี้ **‘ค่าธรรมเนียมที่ยังไม่ถูกนำไปใช้’** (unspent tuition fees)

**ท่าน**จะต้องให้เอกสารทางการเงินที่แสดงค่าธรรมเนียมหลักสูตรและหลักฐานการจ่ายเงินทั้งหมดที่ท่านจ่ายให้ผูให้การศึกษาของท่านไปแล้ว (และเอเจ้นท์ของท่าน หากมี) แก่ TPS สิ่งเหล่านี้จำเป็นสำหรับ การคำนวณเงินคืนให้ท่าน

**TPS** คำนวณจำนวนที่ต้องคืนให้ท่าน และส่งอีเมลให้ท่านแจ้งรายละเอียดบัญชีธนาคารของท่านใน TPS ออนไลน์

**ท่าน**ให้รายละเอียดธนาคารในTPS ออนไลน์ แล้ว**TPS** คืนเงินค่าเล่าเรียนของท่านที่ยังไม่ถูกนำไปใช้ เข้าบัญชีธนาคารที่ท่านกำหนดมา

หากท่านเป็นนักศึกษาต่างชาติ **ท่าน**ต้องสมัครเรียนกับผู้ให้การศึกษาแห่งอื่นภายในสามเดือนเพื่อศึกษาต่อในออสเตรเลีย และเพื่อให้เป็นไปตามเงื่อนไขวีซ่านักเรียนของท่าน

**ท่าน**ศึกษาในออสเตรเลียต่อไป

เว็บ: [www.tps.gov.au](http://www.tps.gov.au) | อีเมล: support@tps.gov.au | โทรศัพท์: 1300 131 798